open-index/open-wikipedia-markdown huggingface dataset:
Behningiidae

* *[[Archaeobehningia]]*
* *[[Behningia]]*
* *[[Dolania]]*
* *[[Protobehningia]]*

**Behningiidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge.

## Utseende
Nymfene har et ganske uvanlig utseende. Hodet er stort og bredt, med ganske små, runde fasettøyne og temmelig kraftige antenner. Mandiblene mangler tenner, dette skiller dem fra andre Ephemeroidea. Thorax er kort og bred. Frambeina er korte og spinkle, mellom- og bakbeina er omdannet for å verne om trakégjellene, som sitter på undersiden av bakkroppen. Vingeknoppene er korte og trekantede. Bakkroppen er kjegleformet, med hårdusker på sidene. De voksne insektene utmerker seg blant annet ved at beina er uvanlig tynne og svake.

## Levevis
Nymfene lever på sandbunn i elver. De er rovdyr som graver i sanden.

## Systematisk inndeling

* Orden **[[døgnfluer]] (Ephemeroptera)**
** Overfamilie Ephemeroidea
*** Familie Behningiidae Tshernova, 1938
**** *[[Archaeobehningia edmundsi]]* Tshernova, 1977 – fossil art fra jura-tiden
**** Slekten *[[Behningia]]* Lestage, 1930
***** *[[Behningia baei]]* McCafferty & Jacobus, 2006 – Thailand
***** *[[Behningia lestagei]]* Motas & Bacesco, 1937
***** *[[Behningia tshernovae]]* Edmunds & Traver, 1959 – usikkert om denne bør regnes som en egen art
***** *[[Behningia ulmeri]]* Lestage, 1930 – eneste art i Europa
**** Slekten *[[Dolania]]* Edmunds & Traver, 1959 – Nord-Amerika
***** *[[Dolania americana]]* Edmunds & Traver, 1959
**** Slekten *[[Protobehningia]]* Tshernova, 1960
***** *[[Protobehningia asiatica]]* Tshernova, 1960 – Amur-området
***** *[[Protobehningia merga]]* Peters & Gillies, 1991 – Thailand

## Kilder
* Hubbard, M.D. (1994) The mayfly family Behningiidae (Ephemeroptera: Ephemeroidea): keys to the recent species with a catalog of the family. *Great Lakes Entomologist* 27: 161-168. https://web.archive.org/web/20090305091438/http://www.famu.org/mayfly/pubs/pub_h/pubhubbardm1994p161.html
* McCafferty, W.P. og Jacobus, L.M. (2006) A new Oriental species of *Behningia* Lestage (Ephemeroptera: Behningiidae). Journal of Insect Science 6: 47. http://www.bioone.org/doi/pdf/10.1673/031.006.4701
* Puthz, V. (1978) *Ephemeroptera.*  Limnofauna Europaea, J. Illies (ed.). Fischer Verlag, Stuttgart. side 256 – 263.
* Tshernova, O.A. og Baikova, O.Ya. (1960) On a new genus of may-flies (Ephemeroptera, Behningiidae). *Entomological Review* 39: 272-276. http://www.famu.org/mayfly/pubs/pub_t/pubtshernovao1960p272.pdf 
* Fauna Europaea, utbredelsesdatabase over europeiske dyr 

## Eksterne lenker
* 
* Tegning av en nymfe
* Tree of Life - Døgnfluer, (Ephemeroptera) (engelskspråklig)
* CSIRO – Døgnfluer, (Ephemeroptera)  (engelskspråklig)
Schandorffs plass

**Schandorffs plass** er en plass på Hammersborg i Oslo, åpnet som plass med parkanlegg 21. september 2009.  Anlegget er tegnet av landskapsarkitektene *[[Østengen og Bergo AS]]*. Plassen het tidligere **Schandorffs gate**.

## Beliggenhet og utforming

Plassen ligger inntil Trefoldighetskirken på nordsiden av denne, mellom Akersgata og starten på Fredensborgveien. Mot øst ligger arkaden til Deichmans gamle hovedbibliotek 1933–2019 og Krist kirkegård, mot vest, over Akersgata, Keysers gate.

På plassen står Nic Schiølls statue av «Grønlands apostel», Hans Egede, støpt i bronse og avduket i 1965.

Schandorffs plass ble etablert i 2009, ved at Høegh Eiendom, som i 2005 kjøpte eiendommene Akersgata 64, 68 og 73 nord for plassen, bekostet det meste av opparbeidelse med parkanlegg. Plassen ligger i en helling mot vest, og har fått gangbaner som slynger seg opp til Fredensborgveien, slik at den er tilgjengelig for barnevogner og rullestoler. Under plassen er det i 2009 bygget parkeringsanlegg.

## Historie

Før 1864 ble gaten kalt Kirkegårdsgangen. Navneskiftet i 2009 fra gate til plass skjedde ved vedtak i bydelsutvalget i bydel St. Hanshaugen, som også skal drifte parken etter overleveringen fra Høegh Eiendom. Schandorffs gate mellom Fredensborgveien og Grubbegata, der den går i nordkanten av Krist kirkegård, beholder navnet.

Gaten ble i 1864 oppkalt etter ekteparet Schandorff. Jacob Christlieb Schandorff (1775–1842) var farmasøyt, sekretær for det norske Sunnhetscollegium fra opprettelsen i 1809 til det ble nedlagt i 1815, og senere byråsjef for Medicinalkontoret i flere departementer frem til sin død. Schandorff var også med i ledelsen av Oslo Byes Vel i mange år. Hans hustru Maria (1784–1848) etablerte i 1827 Eugenias Stiftelse, en oppdragelsesanstalt for fattige og foreldreløse piker, i Teatergata 2 (tomten med nåværende Togagården) på hjørnet mot Akersgata, og drev denne til sin død.

## Priser

Plassen fikk Innovasjonsprisen for universell utforming, kategorien landskapsarkitektur, i 2011.

## Referanser


## Litteratur
Oslo byleksikon, 2000-utgaven, side 126, 380, 431

## Eksterne lenker
*
Hilde Diesen

**Hilde Diesen** (født 23. mai 1949 i Oslo) er en norsk billedkunstner, illustratør og forfatter. Hun har utdannelse innen tegning og maleri fra Fachhochschule für Design i Münster i Tyskland. Diesen debuterte på Høstutstillingen i 1979. Hun har holdt flere separatutstillinger i Norge og i Tyskland og deltatt på en rekke kollektive utstillinger. I 2000 utga hun en biografi om Hanna Winsnes. I bøkene *Utrolige Drammen*, *Kjære Lillehammer*, *Dikterhus* og *Hytteskogen* har hun markert seg med sine karakteristiske hustegninger, utført i tusj og akvarell.  Diesen er bosatt i Drammen, og er medlem av Norsk faglitterær forfatter- og oversetterforening, Buskerud Bildende Kunstnere og Tegnerforbundet. 

Hilde Diesen var litteraturukekunstner under Litteraturuka i Drammen i 2009.

## Bibliografi
* *Præstegården på landet*, noveller av Hanna Winsnes, redigering og illustrasjon, 1989
* *Kvinnelig Dannelse*, anno 1830,redigering og illustrasjon, 1990
* *Kjære Lillehammer*, illustrasjon, 1991
* Utrolige Drammen, 1991
* Dikterhus, 1994
* *Hanna Winsnes. Dagsverk og nattetanker*, 2000
* *Man tager Hanna Winsnes’ kokebok*, 2005
* *Hytteskogen*, 2009
* Revolusjonens datter. Jakten på Elisabeth Sverdrups historie, 2016
*TALEGAVEN fra Ragnhild til Helen Keller, 2021

## Referanser
Fuzzsuckers

**Fuzzsuckers** var et bergensk rockeband stiftet i 1992 og oppløst i 1996.

## Medlemmer
* Morten Wenæs – vokalist, gitar
* Erik Frønsdal – gitar
* Randi Smith-Sivertsen – bass
* Frederik Flagtvedt – trommer
* Sturla Binder – gitar
* Fredrik Rødberg – gitar
* Gisle Johannesen – gitar
* Erik Brødreskift – trommer

## Diskografi
### Studioalbum
* *[[Pride (album)|Pride]]* (1994, Rec 90)

### Samlealbum
* *[[1992 (album)|1992]]* – «Sick to the bone» (1992, Rec 90)
* *[[Hulen fra a til å]]* – «Another time» (1994, Het Vinyl)

## Eksterne lenker
*
Holen skole

**Holen skole** er en kommunal barne- og ungdomsskole på Laksevåg i Bergen kommune. 
Skolen er dimensjonert for 700 elever. Ungdomstrinnets elever kommer fra Damsgård og Nygårdslien barneskoler i tillegg til Holens eget barnetrinn.

## Historie

Holen skole åpnet den 20. august 1920 med 12 klasser, 12 lærere og 375 elever. Skolen hadde 12 klasserom, spesialrom for tegning, skolekjøkken, sløyd og naturfag, skolebad og gymnastikksal. Fra 1931 ble skolen en kombinert folkeskole og framhaldsskole.

Under andre verdenskrig, den 4. oktober 1944, skulle de allierte bombe ubåtbunkeren Bruno på Laksevåg (se bombingen av Laksevåg). To flybomber slo ned i den søndre halvdelen av Holens skolebygning. Senere slo en bombe rett ned i kjelleren. Der oppholdt to gutteklasser seg og deres lærere. Tragedien endte med at vaktmesteren, to lærere, 67 av skolens 350 elever og mange fra det sivile luftvernet ble drept av bombingen. Et minnesmerke over disse er reist like ved skolen. På steinen står navnet på skolen, og teksten «Til minne om de som omkom på skolen 4. oktober 1944.»
Etter dette ble elevene evakuert og spredt rundt omkring, både på andre byskoler og på landet.

Etter krigen ble brakker på Jansonmarken ovenfor Laksevåg kirke innrettet for skolebruk, og skolen flyttet inn der 18. mars 1946. Først i 1954 fikk man bygget nye Holen skole (skolebygningen som senere ble Håstein skole). Skolen hadde ved innflyttingen 772 elever fordelt på 25 klasser i folkeskolen, 5 klasser i framhaldskolen og 1 realskoleklasse. I 1959 fikk realskolen eget bygg (skolebygningen som senere ble Holen skole).

Da den obligatoriske ungdomsskolen ble innført i 1970, byttet realskolen og folkeskolen bygg, slik at barneskolen tok over realskolebygget, og ungdomsskolen tok over folkeskolebygget. Ungdomsskoledelen ble da en egen skole med navnet Håstein skole, mens barneskolen beholdt navnet Holen skole. Skolene ble gjenforent som en kombinert barne- og ungdomsskole med navnet Holen skole den 1. august 2009. 

I 2017 og 2018 ble, med unntak av den fredede realskolebygget fra 1959, alle de gamle byggene revet. Nytt skolebygg sto klart høsten 2021.

## Se også
* Damsgård skole
* Adventkirken skole
* Bombingen av Laksevåg
* Den Franske Skole

## Referanser


## Eksterne lenker
* 
* Bergen byleksikon på nett, om Holen skole
* Bombeangrepet på Holen skole – Artikler hos NRK
Luigi da Porto

**Luigi da Porto** (1485–1529) var en italiensk forfatter som skrev novellen Romeo og Julie som William Shakespeare skrev om til et skuespill.

Da Porto skrev novellen sin villa i Montorso Vicentino i nærheten av Vicenza. Tittelen var *Historia novellamente ritrovata di due nobili amanti* («En nyskrevet historie om to adelige elskende»), publisert ca. 1530. Opphavet til historien om de to ulykkelige elskende er omstridt, men da Porti fikk sannsynligvis ideen fra en historie av Masuccio Salernitano, kalt *Mariotto e Ganozza*, men innførte mange nye elementer som ble gjenbrukt i Shakespeares drama.

Da Porto plasserte historien i Verona, den gang en strategisk viktig by for Venezia, på Bartolomeo I della Scalas (1301–1304) tid. Navnene Romeus (senere Romeo) og Giulietta (Julie) stammer fra ham. Han skapte også karakterene Mercutio, Tybalt, Laurenzo og Paris.

## Referanser


## Litteratur
* Giorgio Patrizi:  [DA PORTO, Luigi (Alvise)]. I Massimiliano Pavan (red.): *Dizionario Biografico degli Italiani* (DBI). Bind 32 (Dall'Anconata–Da Ronco), Istituto della Enciclopedia Italiana, Roma 1986.

## Eksterne lenker
*
Kerplunk!

***Kerplunk!*** er det andre albumet til det amerikanske punkrockbandet Green Day, utgitt i 1992. Dette var også det siste albumet Green Day ga ut på det uavhengige plateselskapet Lookout! Records før de gikk over til det mer kommersielle plateselskapet Reprise Records. Dette var også det første albumet hvor trommeslageren Tré Cool medvirket etter å ha tatt over for John Kiffmeyer.

Albumet ble en stor suksess i undergrunnsmiljøet, og skal ha vært det bestselgende albumet utgitt av et uavhengig plateselskap med blant annet 10&nbsp;000 solgte eksemplarer allerede etter første dagen ute på markedet. Dette fikk mange av de store plateselskapene til å få øynene opp for Green Day og *Kerplunk!*. Green Day erklærte at de hadde vokst seg for store for Lookout!, og skrev under for Reprise Records, plateselskapet de har vært hos siden den gang.

Den offisielle versjonen inneholder 12 spor, men versjonene utgitt på CD og kassett inkluderer 4 sanger fra EP-en *[[Sweet Children (EP)|Sweet Children]]*, deriblant en coverversjon av The Who-låta «My Generation».

Det er også verdt å merke seg at den originale versjonen av «Welcome to Paradise» – gjeninnspilt for *[[Dookie]]* – er å finne på dette albumet.

## Sporliste
#«2000 Light Years Away» – 2:24
#«One for the Razorbacks» – 2:30
#«Welcome to Paradise» – 3:30
#«Christie Road» – 3:33
#«Private Ale» – 2:26
#«Dominated Love Slave» (skrevet og sunget av Tré Cool) – 1:42
#«One of My Lies» – 2:19
#«80» – 3:39
#«Android» – 3:00
#«No One Knows» – 3:39
#«Who Wrote Holden Caulfield?» – 2:44
#«Words I Might Have Ate» – 2:32

### Bonusspor
:13. «Sweet Children» – 1:41
:14. «Best Thing in Town» – 2:03
:15. «Strangeland» – 2:08
:16. «My Generation» (The Who cover) – 2:19

**''Merk:** På bonussporene er det John Kiffmeyer som spiller trommer.''

## Eksterne lenker
*
Sæterfjellet

**Sæterfjellet** er et fjell i Brønnøy kommune i Nordland. Det har en høyde på 599 meter over havet. Oppstigning gjøres best fra *Bakken* ved Seterlandet eller fra Veddal. 

## Fjelltrimmen
Fjellet er enkelte år med i den lokale Fjelltrimmen. Traseen er 2,6 km lang og har en stigning på ca. 470 meter. Oppstigningen tar mellom 45 og 90 minutter.

## Referanser
Damsgård skole

**Damsgård skole** er en kommunal barneskole på Damsgård i Laksevåg bydel i Bergen kommune. Skolen har plass til 400 elever fra 1. til 7. klassetrinn.

## Historie
Damsgård skole ble opprettet i 1859, i et nyoppført skolehus i Skolegaten i Laksevåg sentrum. Dette ble erstattet av et nytt skolehus på samme sted i 1897. 1964 startet byggingen av Damsgård skole i Herman Grans vei 2, like ovenfor Damsgård hovedgård. Skolen ble tatt i bruk fra skoleåret 1966. Bygget ble tegnet av arkitektene Jakob Myklebust og Bjørn Simonnæs. Skolen ble ansett for å ha svært høy arkitekturhistorisk og arkitektonisk verdi som et karakteristisk og godt bevart 1960-talls skoleanlegg med utpregede romlige og estetiske kvaliteter. Selv om skolen hadde svært høy verneverdi, ble den i 2016 revet på grunn av slitasje, muggskader og dårlig innemiljø.

## Nye Damsgård skole
Bystyret vedtok i 2013 at det skal føres opp et nybygg for 450 elever med flerbruks/volleyball-hall Byggetillatelse til nytt bygg var klar 4. oktober 2016, og den nye skolen reises med prefabrikkerte stål- og betongelementer. Arbeidet var originalt planlagt med oppstart høsten 2013, men rivningsarbeid startet ikke før elevene var ferdig med skoleåret i juni 2016. Grunnsteinen til nye Damsgård skole ble lagt ned onsdag 18. januar 2017. Steinen er formet som et skrin, og den inneholder blant annet bilder av personalet på skolen, tegninger av det nye bygget, skolens planer og talen til skolebyråd Pål Hafstad Thorsen. Det vakte oppmerksomhet at innskriften som er gravert på grunnsteinen har feil ukedag. I byggeperioden blir elevene fraktet med buss til erstatningsskolen ved Løvås oppveksttun. Planen var at skolen skulle åpnes til skolestart i august 2017. Den nye skolen ble tatt i bruk ved skolestart i 2018.

## Referanser


## Eksterne lenker
* 
* Damsgård skoles årsrapport 2008
Elana Meyer

**Elana Meyer** (født 10. oktober 1966 i Albertinia) er en tidligere friidrettsutøver fra Sør-Afrika.

Hennes store internasjonale suksess var 10 000 meter-løpet under OL 1992 i Barcelona, der hun tok sølvmedaljen bak Derartu Tulu fra Etiopia. Løpet huskes kanskje best for deres felles seiersrunde etter løpet, hånd i hånd.

I tillegg til OL-sølvet har hun en femteplass på 10 000 meter fra VM 1995 i Göteborg. Hun deltok også i OL 2000 i Sydney, der hun ble nummer åtte.

Hun deltok også i halvmaraton og vant VM-gull i 1994 og sølv i 1998.

Meyer ble i 2018 tildelt Ikhamanga-ordenen i sølv for sin innsats for friidretten.

## Referanser


## Eksterne lenker
*
Dwight Thomas

**Dwight Thomas** (født 1980) er en jamaicansk friidrettsutøver (sprinter og hekkeløper).

Thomas’ gjennombrudd kom da han i 1998 ble nummer tre på 100 meter. Under OL 2000 i Sydney ble han utslått på 200 meter allerede i innledningsheatene. Det gikk bedre i Samveldelekene 2002 da han ble nummer fire på 100 meter med tiden 10,15. 

Under OL 2004 i Athen ble han utslått i semifinalen på 100 meter. Han gikk imidlertid til finalen i VM 2005 der han ble nummer fem på tiden 10,09. Under OL 2008 i Beijing løp han i forsøkene for Jamaicas lag på 4 x 100 meter stafett. Laget tok opprinnelig gull i finalen. Den 25. januar 2017 ble imidlertid Jamaicas lag fratatt gullmedaljene på 4 x 100 meter fra Sommer-OL 2008 i Beijing fordi Nesta Carter hadde testet positiv på det forbudte stoffet metylheksanamin.

I VM 2009 i Berlin stilte han opp på 110 meter hekk. Han gikk til finalen og ble nummer 7. Han var også med på det jamaicanske stafettlaget som tok gull på 4 x 100 meter. 

Etter OL i Beijing i 2008 ble Thomas utnevnt til offiser av Utmerkelsesordenen.

## Personlige rekorder
* 100 meter – 10,00
* 110 meter hekk – 13,30

## Referanser


## Eksterne lenker
*
Masuccio Salernitano

**Masuccio Salernitano** (ca. 1410 – 1475) var en italiensk forfatter.

Masuccio Salernitano levde på andre halvdel av 1400-tallet ved det fyrstehoffet til Aragóns krone i Napoli og er kjent som forfatter av *[[Il Novellino]]* (Napoli 1476, Milano 1483, Venezia 1484 og 1492), en samling 50 noveller. Novellene gir et livaktig, ofte vovet tidsbilde, og er derfor en viktig kilde om italiensk kunst, skikker og lokalhistorie på 1300- og 1400-tallet. Samlingen er dedisert Hippolyta av Aragonia.

Hver av novellene inneholder et forord hvor novellen dediseres til en berømt person, og med en epilog som forklarer historiens «moral». Historiene har en klar antiklerikal tendens som førte til at *[[Il Novellino]]* ble satt på den katolske kirkes ideks i 1557.

Den 33. novellen er historien om Mariotto og Giannozza, som Luigi da Porto (1485–1529) omarbeidet, først som *Giulietta e Romeo*, senere som *Historia novellamente ritrovata di due nobili amanti* («Nyskrevet historie om to adelige elskende»). Disse tre historiene, pluss en senere av Matteo Bandello og den engelske oversettelsen av Arthur Brooke til diktet *Tragicall Historye of Romeus and Juliet* (1562) ser ut til å ha vært kilden for Shakespeares berømte skuespill Romeo og Julie.

## Referanser


## Litteratur
* *Novellino: Renaissancenovellen aus Neapel und dem Süden Italiens*. Berlin: Wagenbach, 2000. ISBN 3-8031-2384-4.
* *Damen und Dirnen: Erot. Novellen aus alter Zeit*. Gütersloh : Bertelsmann-[Lesering]; Stuttgart: Europäischer Buch- u. Phonoclub; Wien: Buchgemeinschaft Donauland, 1968. Hamburg: Kala Verl., 1963. (Av Masuccio: Die Hosen des heiligen Grypho, Der Einzugsmarsch, Der Mönch und die Jungfrau, Marchesa und der Mönch)

## Eksterne lenker
* 
*  "Shakespeare in Love"—The Supressed Italian Connection [*[[sic]]*]
*  Kurzbiographie von Salernitano 
*  ''Il Novellino'', av Masuccio Salernitano
Severin Diderik Cappelen

**Severin Diderik Cappelen** (født 27. mai 1822 på lille Mæla i Gjerpen, død 7. januar 1881 i Christiania), Ulefoss) var jernverkseier og eide Ulefos Jernværk, Holden hovedgård med mer.

## Utdannelse og virksomheter
Severin Diderik Cappelen flyttet i 1835 med foreldrene til Ulefoss da faren kjøpte jernverket med tilhørende eiendommer. Han tok artium i Skien 1839, ble cand.jur. 1843, var utenlands og kom våren 1848 tilbake til Ulefoss. Han trådte i 1850 inn som interessent i jernverket og virksomhetene sammen med faren, og kjøpte faren ut i 1854. Han fikk oppført en stor masovn, men nedla denne og sluttet med bergverksdrift. Han fikk oppført nytt støperi og verksted på Ulefoss, med  produksjon av handelsstøpegods der støpejernsovner var tyngdepunktet. 

Etter den tysk-franske krig i 1871, ble det stor etterspørsel i England etter malm. Dette førte til betydelig gruvedrift i Fensgruvene og en større modernisering av driften, men den opphørte igjen i 1880 på grunn av sviktende markeder. 

Severin Diderik Cappelen sørget for store ombyggingsarbeider og utvidelser av hovedgården på Holden, og han kjøpte inn store skogeiendommer i 1870-årene. 

Han var i flere år ordfører i Holla, og i 1861 medlem av en regjeringsoppnevnt skattelovskomité. Han ga Holla ny kirke som ble innviet i 1867, og opprettet et legat til fordel for de ansatte i virksomhetene.

## Familie

Han var sønn av jernverkseier Diderik von Cappelen (1795–1866) og  Edel Severine Margrethe Henriette Løvenskiold (1796–1876), søster til stattholder Severin Løvenskiold.  Severin var bror til blant andre maleren August Cappelen (1827–1852), og ble gift med Julie Mathea Sophie Faye (1830–1889) som var datter til Hans Faye. Severin og Julie ble foreldre til jernverkseier og kammerherre  Diderik Cappelen (1856–1935), og deres etterkommere har fortsatt å eie Ulefos Jærnverk, Holden, med tilknyttede virksomheter og eiendommer.

## Referanser


## Litteratur
* Erik Andreas Thomle: *Familien (von) Cappelen i Norge og Danmark*, Christiania 1896, side 84-85
* Yngvar Hauge: *Ulefos Jernværk 1657-1957*, Oslo 1957, side 118-142
* Dag Ove Skjold: *Ulefos Jernværk 1657-2007*, Ulefoss 2007, side 64-73 m.fl.
* Lambrecht Haugen: *Cappelen-slekten 1627-2008*, Rosendal 2008, side 62-64 og 71
Michael Mathieu

**Michael Walter Mathieu** (født 24. juni 1984 i Grand Bahama) er en friidrettsutøver fra Bahamas som konkurrerer på 400 meter.

Mathieu deltok også på 400 meter i OL 2008 i Beijing, der han ble nummer seks i semifinalen og dermed ikke kom til finalen. Han var derimot med på å ta sølv på stafetten over 4 x 400 meter etter USA.

## Referanser


## Eksterne lenker
*
Charles Asati

**Charles Asati** (født 1946) er en kenyansk tidligere 400-meterløper. Han deltok på de kenyanske stafettlagene som tok sølv på 4 x 400 m stafett under OL 1968 i Mexico by med tiden 2.59,64, og gull i OL 1972 i München med tiden 2.59,83.

Asatis personlige rekord på 400 meter, 45,01, satte han under Samveldelekene i 1970, der han vant gull på distansen, noe han også gjorde i 1974. Han holdt også internasjonalt høy klasse på 200 meter med en personlig rekord på 20,66.

## Referanser


## Eksterne lenker
*
Davian Clarke

**Davian Clarke** (født 30. april 1976) er en jamaicansk friidrettsutøver (sprinter).

Clarke var i mange år en viktig brikke på Jamaicas sprintlandslag. Han har tre VM-sølv og to VM-bronser, samt en OL-bronse på 4 x 400 meter stafett, i tillegg til flere medaljer fra innendørs-VM (se medaljeoversikten for nærmere informasjon). Under innendørs-VM 2004 tok Clarke sin første individuelle medalje da han ble nummer to på 400 meter.

## Personlige rekorder
* 200 meter – 20,72
* 400 meter – 44,83

## Referanser


## Eksterne lenker
*
Hjullaster

**Hjullaster** er en anleggsmaskin med hjul som brukes til lasting og planering av jord, grus og stein, samt arbeid som lasting av tømmer og trelast, rydding av snø osv. Hjullastere kan være utstyrt med et kraftig lasteapparat foran, på hvilket man kan koble ulike redskap som skuffe, pallegaffel, tømmerklo, skjær, snøfreser, kantklipper og kostemaskin m.m. Med unntak av noen små maskiner er moderne hjullastere rammestyrte, med motoren på den bakre og lasteapparatet på den fremre delen. 

## Historie
De første hjullasterne hadde bakhjulsstyring, såkalte baklastere og det var ikke før på 1950-tallet at rammestyring ble innført. I 1953 kom Scoopmobile Model LD-5, produsert av Mixermobile Manufacturers i Portland i Oregon i USA, på markedet og var trolig den første maskinen som var utstyrt med hydraulisk rammestyring.

Hjullastere har gjerne høyere hastighet og er mer smidige enn bulldosere (med belter).

## Se også
*Gaffeltruck

## Referanser


## Eksterne lenker
* Hattrem , H., ''Verdens største hjullaster'', VG Nett, 24/1-2009.
Edwin Vásquez

**Edwin Vásquez Cam** (født 28. juli 1922 i Lima, død 9. mars 1993) var en peruansk pistolskytter som deltok i de olympiske leker 1948 i London.

Vásquez ble olympisk mester i skyting under Sommer-OL 1948 i London. Han vant skytekonkurransen 50 meter pistol med 545 poeng foran Rudolf Schnyder fra Sveits og svenske Torsten Ullman begge med 539 poeng. Det var Perus første og hittil er det den eneste olympiske gullmedaljen de har vunnet.

## OL-medaljer
* 1948  London &ndash;  Gull i skyting, 50 meter pistol

## Referanser


## Eksterne lenker
*
Omkareshwar-demningen

**Omkareshwar-demningen** er en demning med vannkraftverk og irrigasjonsbruk i elva Narmada i det sentral-vestlige Madhya Pradesh, beliggende i distriktet Khargon 80 km fra Indore, og 40 km nedenfor Indira Sagar-demningen i samme elv. Installert vannkrafteffekt i kraftproduksjonen er 520 MW (8 turbiner), og anlegget stod ferdig og ble igangsatt med produksjon i 2007, etter bare fire års arbeider.

Demningen er en gravitasjonsdam i betong, som er 949 meter lang og 53 meter høy. Ikke langt fra anlegget ligger den hellige tempelbyen Omkareshwar.

## Eksterne lenker
* NHDS Ltd – «Omkareshwar Power Station».
Peru under Sommer-OL 1948

**Peru under Sommer-OL 1948**. 41 sportsutøvere fra Peru deltok i sju sporter, blant andre basketball og skyting under Sommer-OL 1948 i London. Peru kom på delt 22.-plass med en gullmedalje. Det var Perus første olympiske medaljer.
   
## Medaljer

## Medaljevinnerne

## Eksterne lenker
* Resultater og profilside  på sports-reference.com
Birthe Marie Løveid

**Birthe Marie Løveid** (født 20. september 1949) er en norsk billedhugger bosatt i Fredrikstad.  Hun har utdannelse i keramikk fra 1970-73 på Statens Håndverk- og Kunstindustriskole, Oslo og 1973-77 Statens kunstakademi, Oslo, skulptur. Deretter studerte hun skulptur på Kungliga Konsthögskolan, Stockholm, og i 1979 studerte hun på grafikklinjen ved Statens Kunstakademi, Oslo.

I mange år underviste hun på Kunstakademiet i Bergen, hvor hun også var rektor. Hun har professorkompetanse i tredimensjonal billedkunst, og hennes kunstneriske virksomhet har i stor grad dreid seg om kunst i det offentlige rom. Fra 2003 har hun Statens garantiinntekt for kunstnere. 

Hun har vært styremedlem i Utsmykningsfondet og Henie Onstad Kunstsenter. Hun er styreleder i Fredrikstad Utvikling og Østfold Kunstnersenter. Hun er styremedlem i Norske  Billedkunstneres Vederlagsfond og var juryleder for nordnorsk samtidskunsttriennale 2008. 

## Referanser


## Kilder
* *Birthe Marie Løveid 60 år* Fødselsdagsomtale i Aftenposten Kultur 20. september 2009

## Eksterne lenker
* Hjemmesiden til Birthe Marie Løveid
5. serierunde i Premier League 2009/10

**5. serierunde i Premier League 2009/10** begynte lørdag 12. september med syv kamper klokka 15:00 og Tottenham Hotspur – Manchester United 17:30. Søndag 13. september spilte Birmingham City og Aston Villa klokka 12:00, mens Fulham og Everton avslutta runden klokka 16:15.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2009/10: Terminliste og resultater  på altomfotball.no
Peugeot 604

**Peugeot 604** er en pininfarinadesignet modell av Peugeot, basert på den tidligere utgitte Peugeot 504. Modellen virket som en oppgradering snarere enn en reell, ny modell. Den ble utstyrt med den helt nye 2,7 V6 PRV-motoren på 145 hk og solgte i 153&nbsp;252 eksemplarer over en 10-årsperiode, men det var likevel et skuffende antall for PSA-konsernet - de hadde regnet med minst det dobbelte. Kommersielt sett var bilen en fiasko, og et tapsprosjekt for fabrikken.

Bilen var basert på 504-modellen og brukte mange deler fra denne: blant annet torpedovegg, deler av gulvplater samt dører. Bilen ble presentert av Peugeot for første gang på bilutstillingen i Genève i 1975. 604 kunne også fås med en 2,3 liter 4-sylindret turbodiesel, men den var altfor liten for denne bilen og var ingen suksess. Bensinmotoren ble oppgradert til en 2,8 liter med direkte innsprøytning i 1984 (GTI), og produksjonen opphørte i 1985.

## Motorer

## Komfort – Livet om bord

Størrelsen på Peugeot 604 gjorde den til en behagelig bil inni. Kjørestillingen var komfortabel, baksetene var lett tilgjengelig og benplassen god.

## Bilder
Klikk på bildene for å se dem i stort format.

Image:Peugeot 604 Panton Street.JPG|Peugeot 604 Panton Street


## Eksterne lenker
*
Kappa Futsal Klubb

**Kappa Futsal Klubb** (stiftet 17. mai 2003 på Harrys Sportsbar i Oslo) er en norsk futsalklubb fra Oslo, medlem av paraplyorganisasjonen KappaHajduk. Laget opererte under navnet Colosseum fra 2000 til 2003. Klubben ble først stiftet under navnet Team Kappa, men skiftet navn til Kappa Futsal Klubb i 2008. Grunnlegger er Kim Robin Søimer Haugen.

Klubben har totalt 32 titler, blant annet ett Skandinavisk mesterskap i futsal (2005), ett Norgesmesterskap i innendørsfotball (2006) og ett Norgesmesterskap i beachsoccer (2004).

## Drakt
Kappa har vært hovedsponsoren helt siden starten i 2003. Draktsponsorer er Kombat.no og teamkappa.net. Klubben henter inn en ny kolleksjon med to draktsett foran hver sesong.

## Titler
### Seriemesterskap (1)
* 1. divisjon NFF Futsal 2008/2009

### Cuptitler (30)
* Sparebank Cup, Askim 2000, 2001, 2002, 2004, 2005, 2007
* Tigerevent Cup, Vallhall, Oslo 2003
* Coca-Colacup, Tønsberg 2003
* SIS, Stockholm 2004
* Coca-Colacup, Flateby 2004, 2005
* Coca-Colacup, Fredrikstad 2004, 2005, 2006, 2008
* Coca-Colacup, Drammen 2004 x2, 2005 x2
* Skandinavisk mesterskap, Kristiansand 2005
* Coca-Colacup, Tistedalen 2005, 2006, 2007 x2
* Norgesmester i innendørsfotball, Vallhall, Oslo 2006 (i regi av NFF)
* SIS, Oslo 2006, 2007
* Umbro5Cup, Tistedalen 2008
* NFF-kvalifisering til Eliteserien i futsal 3. runde, Askim 2008
* Umbro5Cup, Mysen 2009

### Annet (1)
* Norgesmester i strandfotball 2004

## Spillerstallen

## Gjestespillere

## Referanser


## Eksterne lenker
*
Baklaster

:*Dette er en artikkel om [[hjullaster]]en baklaster. For [[traktorredskap]]et, se [[baklaster (redskap)]].*

En **baklaster** er en eldre type hjullaster som i sin opprinnelige form var en jordbrukstraktor med skiftet kjøreretning og lasteapparat montert over traktorens drivaksling. Med lasteapparatet over drivhjulene fikk man lettere styring, bedre manøvrerbarhet samt høyere brytekrefter enn med en såkalt frontlaster. Baklasterne hadde en enkel, meget robust og slitesterk konstruksjon. Nærheten til redskapen og sikten over disse er også meget god. Løftekraften er høy i forhold til vekten (f.eks 3,2 tonn løftekraft for en LM 621 på 7 tonn). 

Baklasternes størsta bakdel var at den eneste rimlige måten å ta seg inn og ut av den trange hytten var forfra. Enten klatrer man over eller kryper under løftearmene. De store framhjulene og lastearmene gjorde at man ikke kunne bruke dører på hyttens side.
Maskin AB Gigantic i Järbo monterte riktignok dørene i for eksempel sin firehjulsdrevne F30-modell i hyttesiden, ovenfor hjulene. Imidlertid var problemene med å klatre opp på jord- og leirebefengte hjul, eller for storvokste personer å ta seg inn gjennom den lille døren, så store at disse maskinene vanligvis ble forsynt med en dør i fronten av sine eiere. Med rammestyringens introduksjon fikk hjullasteren ikke bare en mindre svingradius, men også muligheten til å plassere lasteapparatet foran hytta, og dermed vanlige dører på hyttesidene. 

## Historie
På begynnelsen av 50-tallet fantes det noen småskalaprodusenter av dissa maskinene. Den mest framgangsrike var Bröderna Lundbergs Mekaniska i Skellefteå der den av manga anses ha sitt egentlige opphav. I 1951 ble den første laget på en Fordson traktor, og i 1957 kom det i stand en avtale med AB Volvos davarande dotterselskap Bolinder-Munktell, og disses traktorer ble anvendt. Fram til 1984 produserte så Lundbergs 26 000 baklastere til BM. Cirka 7000 baklastere av modell LM 840/LM 841 ble produsert i årene 1966&ndash;1978 på BMs anlegg i Arvika.

Etterhvert ble baklasterne mindre traktorlike, skjønnt visse designelementer som de store framhjulene og styringen på de små bakhjulene ble beholdt. Baklastere var en svensk spesialitet før teknikkutviklingen sprang fra dem og rammestyringsteknikken revolusjonerte hjullasterne.

I 2004 feiret Volvo Construction Equipment 50 år som produsent av lastemaskiner, og som forfader regnes da den førsta "BL-lasteren" (Bröderna Lundbergs) produsert i 1954 med en BM 35 jordbrukstraktor som basismaskin.
Bouquet garni

**Bouquet garni** er en krydder&shy;blanding som består av persille, timian og laurbærblader som brukes ved matlaging. Urtene er knyttet sammen som en blomster&shy;bukett med kjøkken&shy;hyssing.

## Litteratur
*
Venezuela under Sommer-OL 1948

**Venezuela under Sommer-OL 1948**. Sportsutøvere fra Venezuela deltok for første gang i et OL under Sommer-OL 1948 i London. Venezuela vant ikke noen medalje.  
  
## Medaljer

## Eksterne lenker
*  Venezuela at the 1948 London Summer Games  på Sports-reference.com/olympics
Emmanuel Callander

**Emmanuel Callander** (født 10. mai 1984) er en friidrettsutøver fra Trinidad og Tobago som konkurrerer på 100 meter.

I OL 2008 i Beijing deltok han på Trinidad og Tobagos stafettlag på 4 x 100 meter, og landet tok sølvmedaljene etter Jamaica.

Under VM 2009 i Berlin konkurrerte han på både 100 meter og 200 meter. På den korteste distansen ble han utslått i kvartfinalen, og på 200 meter i semifinalen. Han var igjen med på landets stafettlag, og igjen ble det sølv bak suverene Jamaica.

## Personlige rekorder
* 100 meter – 10,08 fra 2009
* 200 meter – 20,40 fra 2009

## Referanser


## Eksterne lenker
*
Ljudmila Litvinova

**Ljudmila Anatoljevna Litvinova** (russisk: Людмила Анатольевна Литвинова, født 8. juni 1985 i Lipetsk) er en russisk friidrettsutøver som konkurrerer på 400 meter.

## Karriere
Litvinova vant gull på 400 meter i U23-EM i friidrett 2007, som ble arrangert i Debrecen i Ungarn. Hun løp på 51,25 sekunder, og vant foran sine landslagsvenninner Olga Sjulikova og Ksenia Zadorina. De russiske jentene vant også 4 x 400 meter stafett i dette mesterskapet, der Jelena Novikova deltok i tillegg til de tre som stod på pallen på 400 meter. I september samme år deltok hun i VM i friidrett 2007 i Osaka. Der kom Russland på 4.-plass på 4 x 400 meter stafett, kun 21 hundredeler bak Storbritannia.

Hun var med på det russiske stafettlaget på 4 x 400 meter i OL 2008 i Beijing, der russerne tok sølvmedaljene på plassen bak USA. Hun deltok også på stafettlaget som tok bronse på 4 x 400 m i VM 2009 i Berlin, der hun også løp 400 meter individuelt. Individuelt ble hun imidlertid slått ut i semifinalen, der hun løp på 50,52, og fikk med det 10. beste tid.

Hun var også med og vant bronse på 4 x 400 meter i VM 2011 i Daegu, der Russland løp inn på tiden 3.19,36.

## Personlig rekord
* 200 meter – 22,82 (30. mai 2009, Sotsji)
* 400 meter – 50,27 (24. juli 2009, Tsjeboksary)
* 60 meter innendørs - 7,97 (7. februar 2004, Houston)
* 200 meter innendørs - 25,03 (21. februar 2004, Houston)
* 400 meter innendørs - 55,27 (17. februar 2007, Houston)

## Referanser


## Eksterne lenker
* 
*  Profil hos All-Athletics.com
Madeline Manning

**Madeline Manning** (født 11. januar 1948 i Cleveland) er en amerikansk tidligere friidrettsutøver som konkurrerte på 400 meter og 800 meter.

Manning konkurrerte mellom 1967 og 1981 og vant i alt 10 nasjonale mesterskap. Hun deltok i tre OL (1968, 1972 og 1976). Under OL 1968 i Mexico by tok hun gull på 800 meter. I OL 1972 i München deltok hun på USAs stafettlag som tok sølvmedaljene etter Øst-Tyskland.

Hun vant gull på 800 meter under de Panamerikanske leker 1967 i Winnipeg i Canada.

## Referanser


## Eksterne lenker
*
Løs på tråden

***Løs på tråden*** var et norsk direktesendt talkshow- og underholdningsprogram med Ragnar Otnes som gikk direkte på TV3 i 1992. Programmet hadde en løssluppen stil og ble raskt omstridt og omtalt som såkalt «Trash-TV». Programmet ble sendt i helgene.

Monarki, reklame, spøkelser, hasj, kjendisjournalistikk, religiøse sekter og kåring av Miss Norway var noen av temaene som ble tatt opp i programseriens levetid.

## Innhold
Programmet tok opp ulike tema til uhøytidelig debatt og gjestene hadde frie tøyler til å si hva de mente. Hvert program inneholdt også musikalske og humoristiske innslag. Seerne hadde i tillegg mulighet til å ringe inn.

I det første programmet var det utroskap og homofili som ble debatert. Gjestene var Cupido-redaktør Anne Lise Hammer, Frps Jan Erik Fåne, den homoseksuelle levemannen og revyartisten Dag von der Lippe, samt KrFs Valgerd Svarstad Haugland.

## Sendinger
Programmet ble i starten sendt på lørdager kl 22:30, men fra 12. juni og til august ble det sendt både på fredager og lørdager. Fra høsten av gikk de atter tilbake til en sending per uke.

## Reaksjoner
Programmet fikk alt fra slakt til konstruktiv kritikk av TV-anmelderne, og programlederen fikk en rekke «hatbrev» fra irriterte seere.

I september ble Otnes skjelt ut via telefon av TV3-sjefen, Jan Steinmann, i ett av sin program. Temaet var partnerbytte, sadomasochisme og homsesex. Otnes hadde i tillegg nakne damer i studio og Steinmann ringte tvert og forlangte en stopp. Vidar Ullenrød, informasjonssjef i TV3, uttalte til VG like etter at Otnes var kommet i konflikt med TV3s programprofil, og at de var flaue over det programmet.

I november ble det kjent at programmet skulle legges ned i løpet av desember. Otnes grunngav at han følte seg utbrent og klar for andre oppgaver. I tillegg uttalte TV3 at de ikke lenger følte at programmet var attraktivt.

## YouTube-fenomenet "Kick the burger"
En scene fra programmet fikk en viss oppmerksomhet på internett og i mediene i 2008 grunnet et klipp som ble lagt ut på YouTube. Klippet het «kick the burger» og viser Otnes som i studioet forsøker å instruere en ung Mads Ousdal til å sparke ned en hamburger som er festet på en stokk. Klippets særpreg ligger i Otnes forsøk på å snakke på amerikansk «rap-språk». Klippet oppnådde en viss kultstatus på youtube. Klippet har per 2016 blitt sett av over 270 000 personer.http://www.youtube.com/watch?v=ZDuuJp4bDtE

## Referanser
Potamanthidae

* *[[Potamanthus]]* 

**Potamanthidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. I Europa finnes det bare én art, *Potamanthus luteus*, som er utbredt over det meste av kontinentet, men mangler i Skandinavia.

## Utseende
De voksne insektene er nokså store, slanke, gjerne gule døgnfluer. Hodet er ganske lite, fasettøynene runde, godt skilt også hos hannen. Forvingene er store og trekantede med et tett nett av fine årer. Bakvingene er middelsstore og ovale. De har tre lange haletråder. Nymfene er avlange, omtrent jevnbrede med svært kraftige bein. Trakégjellene er delt i to tynne, hårete fliker. Bakerst har de tre, middels lange, hårete haletråder.

## Levevis
Nymfene lever i store, rasktflytende elver.
De filtrerer fødepartikler fra vannstrømmen. Disse artene kan ha spektakulære massesverminger.

## Systematisk inndeling

* Ordenen **[[døgnfluer]] (Ephemeroptera)**
** Overfamilien Ephemeroidea
*** Familien **Potamanthidae**
**** Slekten *[[Anthopotamus]]* McCafferty & Bae, 1990 – Nord-Amerika
**** Slekten *[[Potamanthus]]* Pictet, 1843 – vidt utbredt, i Europa:
***** *[[Potamanthus luteus]]* (Linnaeus, 1767)
**** Slekten *[[Rhoenanthus]]* Eaton, 1881 – Sørøst-Asia

## Kilder
* Fauna Europaea, utbredelsesdatabase over europeiske dyr 

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
* Bildegalleri over nordamerikanske arter
Mark Lewis-Francis

**Mark Lewis-Francis** (født 1982) er en britisk friidrettsutøver (sprinter). 

Lewis-Francis er 100 meter-løper og har blant annet gull på 4 x 100 meter stafett fra OL 2004 i Athen.

## Løperkarriere
### Individuelt
Som 19-åring vant han VM-kvartfinale på 9,97. Det ville normalt ha vært juniorverdensrekord, men på grunn av manglende vindmåling ble den ikke godkjent (mistanke om sterk medvind). 

Lewis-Francis fremste meritt individuelt er seieren på 100 meter i junior-VM 1999 i polske Bydgoszcz.

### Stafett
Lewis-Francis har de siste årene vanligvis hatt rollen som ankermann på det britiske stafettlaget over 4 x 100 meter. Karrierens største øyeblikk kom 28. august 2004 i Athen i OL-finalen på 4 x 100 meter. Det britiske laget vekslet for tredje og siste gang (Devonish til Lewis-Francis) to meter foran storfavorittene USA med daværende verdensrekordholder Maurice Greene på sisteetappen. Lewis-Francis holdt unna for Greene, slik at Storbritannia vant gullet på 38,07, bare ett hundredels sekund foran USA. I stafetten i VM 2007 gikk Lewis-Francis ut på sisteetappen ved siden av USAs Leroy Dixon, men måtte slippe både Dixon og Jamaicas Asafa Powell forbi seg. Dermed fikk britene og Lewis-Francis bronse som i VM 2005.

## Rusmiddelbruk
Lewis-Francis tok sølv på 60 meter under innendørs-EM i Madrid i mars 2005. Han ble imidlertid fratatt medaljen etter at hadde testet positivt på cannabis. Storbritannias olympiske komité utestengte dermed Lewis-Francis fra all videre deltakelse i olympisk sammenheng. Det britiske friidrettsforbundet vurderte det imidlertid annerledes, nemlig at han ikke hadde brukt substansen i prestasjonsfremmende øyemed, og tillot ham derfor å konkurrere igjen.

## Medaljer
**Gull**
* OL 2004: 4 x 100 meter stafett (**Storbritannia:** (Gardener, Campbell, Devonish og **Lewis-Francis**, 38,07)

**Bronse**
* VM 2005: 4 x 100 meter (**Storbritannia:** Gardener, Devonish, Malcolm og **Lewis-Francis**, 38,27)
* VM 2007: 4 x 100 meter (**Storbritannia:** Malcolm, Pickering, Devonish og **Lewis-Francis**, 37,90)

## Personlige rekorder
* 100 meter: 10,04, (Saint-Denis (Paris), Frankrike, 5. juli 2002)
* 200 meter: 20,94, (Tallahassee, Florida, 13. april 2002)

## Referanser


## Eksterne lenker
*
Oddmund Harsvik

**Oddmund Harsvik** (født 29. november 1950 i Fosnavåg i Herøy på Sunnmøre), er en norsk redaktør, journalist, forfatter og foredragsholder. Han startet som sjømann da han var 16 år, og tok styrmannsutdannelse. Han flyttet til Kristiansand i 1973, og har bodd der siden.
Harsvik har senere jobbet offshore, deriblant har han sittet som heltids fagforeningsleder. I mer enn 20 år har Harsvik jobbet som journalist, forfatter og foredragsholder. Harsviks spesialfelt er rusproblematikk. 

Harsvik er gründeren bak Stiftelsen Klar, en stiftelse, holdningsskaping og lavterskel opp mot rusproblematikken. Han etablerte gatemagasinet Klar i september 2006. Gatemagasinet selges på gaten av rusmiddelavhengige som betaler 50 kroner per magasin, og selger det for 100 kroner. Fortjenesten beholder de selv. Harsvik er ansvarlig redaktør, daglig leder og journalist i prosjektet. I tillegg er han styreformann og daglig leder av Stiftelsen Klar.

## Bibliografi
* *Bomtrål – bomskudd og trynefaktor*
* *Tapt barndom i barnevernets klør*
* *Når bunnen blir håpet – eller døden*
* *Kjære Natasha*
* *12 kvinnelige alkoholikere* 
* Hverdagsdikt: Litt hulter til bulter. 
Han har også utgitt boken *Et hælvetes liv*, forfattet av Morten Leander Aasen på sitt eget forlag Harsvik Media.

## Referanser
Stephanie Graf

**Stephanie Graf** (født 26. april 1973 i Klagenfurt) er en østerriksk tidligere friidrettsutøver som konkurrerte på 800 meter.

Graf deltok i VM 1997 i Athen, der hun ikke gikk videre fra sitt kvalifiseringsheat. Det gikk bedre i VM 1999 i Sevilla, nå ble hun nummer sju i finalen på tiden 1.57,92. Det store gjennombruddet kom da hun ble nummer to i OL 2000 i Sydney på ny personlig rekord, 1.56,64. Den eneste som løp raskere enn Graf var Maria Mutola. 

Det samme mønsteret gjentok seg i 2001, både under innendørs-VM i Lisboa og utendørs-VM i Edmonton tok Graf sølv på plassen bak Mutola. Det samme skjedde også i innendørs-VM 2003. 

Grafs siste mesterskap ble utendørs-VM 2003 i Paris der hun ble utslått i semifinalen. 

## Referanser


## Eksterne lenker
*
Slaget ved Falklandsøyene

:*For krigen mellom Storbritannia og Argentina i 1982, se [[Falklandskrigen]].*

**Slaget ved Falklandsøyene** var et sjøslag under første verdenskrig mellom den britiske og den tyske marine i Sør-Atlanteren den 8. desember 1914. Britene var satt i forlegenhet etter slaget ved Coronel utenfor Chile den 1. november og hadde sendt en stor styrke for å spore opp og nedkjempe den tyske krysserskvadronen som hadde påført britene nederlaget.

Admiral Graf Maximilian von Spee ledet den tyske skvadronen med de to armerte krysserne SMS «Scharnhorst» og SMS «Gneisenau» samt de tre lette krysserne SMS «Nürnberg», SMS «Dresden» og SMS «Leipzig». Tyskerne skulle forsøke å raide den britiske forsyningsbasen i Port Stanley på Falklandsøyene, der en britisk skvadron bestående av slagskipene HMS «Invincible» og HMS «Inflexible», de tre armerte krysserne HMS «Carnarvon», HMS «Cornwall» og HMS «Kent» samt de to lette krysserne HMS «Bristol» og HMS «Glasgow» hadde ankommet dagen i forveien under ledelse av admiral Doveton Sturdee.

De fremrykkende tyske krysserne ble oppdaget tidlig i det fine, klare været. Klokken ni om morgenen var den britiske skvadronen i hurtig forfølgelse av de fem tyske krigsskipene som forsøkte å flykte side om side mot sørøst. Alle unntatt «Dresden» ble senket.

Ti briter ble drept og 19 skadet i slaget, men ingen av skipene ble alvorlig skadet. Tyskerne mistet 1&nbsp;871 mann i sammenstøtet, deriblant admiral Spee og hans to sønner. Ytterligere 215 overlevende ble reddet og endte som krigsfanger. 

SMS «Dresden» unnslapp britene og streifet omkring i tre måneder før hun ble oppdaget av en britisk skvadron ved Juan Fernández-øyene den 14. mars 1915. Etter en kort trefning evakuerte kapteinen skipet og senket det ved å detonere ammunisjonslageret.

## Litteratur
* Keegan, John: *Intelligence in War: Knowledge of the Enemy from Napoleon to Al-Qaeda*, Knopf, 2003 ISBN 0-375-40053-2
* Pochhammer, Hans: *Graf Spees letzte Fahrt*, Hase & Koehler, 1924
* 
* 

## Eksterne lenker
* 
* Dagboken til kaptein J.D. Allen på HMS «Kent»
* Battle of the Falkland Islands World War 1 Naval Combat
* Battles of Coronel and the Falklands – a Pictorial Look
Knut Jørgen Berg

**Knut Jørgen Berg** (født 1979) er en norsk futsal- og fotballspiller som er kaptein og assistenttrener for Kappa Futsal Klubb. Han er sønn av den tidligere Lyn- og Bodø/Glimt-spilleren Knut Helmer Berg og del av fotballfamilien Berg fra Bodø, med blant andre tidligere Bodø/Glimt-spiller Harald Johan «Dutte» Berg, og hans sønner Ørjan Berg, Runar Berg og Arild Berg. Knut Jørgen Berg er blant annet Skandinavisk mester i futsal og dobbel Norgesmester i innendørsfotball.

## Titler
### Seriemesterskap (1)
* 1. divisjon NFF Futsal 2008/09

### Cuptitler (30)
* Sparebank Cup Askim 2001, 2002, 2004, 2005, 2007
* Tigerevent Cup Vallhall 2003
* SIS Stockholm 2004
* Coca-Colacup Fredrikstad 2004, 2005, 2006, 2008
* Coca-Colacup Drammen 2004 x2, 2005 x2
* Skandinavisk mesterskap Kristiansand 2005
* Coca-Colacup Tistedalen 2005, 2006, 2007 x2
* Norgesmester i innendørsfotball Vallhall Oslo i regi av NFF 2005, 2006
* Coca-Colacup Bergen 2005
* SIS Oslo 2006, 2007
* Menighetscupen Kristiansand 2006
* Umbro5Cup Tistedalen 2008
* NFF kvalik til Eliteserien i futsal 3. runde Askim 2008
* Nattcup Stranda 2008
* Umbro5Cup Mysen 2009

### Annet (2)
* Sesongens spiller Team Kappa 2006-2007
* Årets spiller Sportsklubben Hajduk Bergen 2006
(I’d Like to Get You on a) Slow Boat to China

**«(I'd Like to Get You on a) Slow Boat to China»** er en amerikansk populærmusikksang, skrevet av Frank Loesser. Den ble publisert i 1947.

Hitinnspillinger:

Sangen er en velkjent popstandard, innspilt av mange artister, innbefattet Rosemary Clooney, Jimmy Buffet, Fats Domino samt Ella Fitzgerald

Bette Midler og Barry Manilow fremførte sangen på Bettes album *Bette Midler Sings the Rosemary Clooney Songbook* (2003).

## Norsk versjon
Juul Hansen har skrevet en norsk tekst. Den norske tittelen er «I en robåt til Kina».

### Innspilling
*Robert Levins orkester m. sang Aage Braarud har spilt inn sangen. Utgitt på 78-platen His Master's Voice A.L.&nbsp;2978 i 1949.

## I film og på TV
Miss Piggy fremførte sangen med skuespilleren Roger Moore i en episode av The Muppet Show.

Sangen hadde en fremtredende plass i Peter Greenaways film *[[8 1/2 kvinne]]*. I filmen ble den fremført av John Standing og Matthew Delamere.

## Referanser
Mats Knutsen

**Mats Knutsen** (født 22. oktober 1987) er en norsk ishockeyspiller. Han spilte for Vålerenga Ishockey i sesongene 06/07 og 07/08, deretter for Stjernen Hockey i sesongen 08/09. Så spilte han for Lørenskog til 2010, Manglerud Star til 2012, Tønsberg til 2013 og sist Frisk Asker til 2014. Hans posisjon på banen var løper.

## Referanser


## Eksterne lenker
*